**PAPILDU VIENOŠANĀS Nr.3**

pie 2017. gada 28. augusta Iepirkuma līguma Nr. SKUS 565/17

Rīgā,

2021. gada 18. janvārī

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, juridiskā adrese: Pilsoņu ielā 13, Rīgā, LV-1002, vienotais reģistrācijas Nr. 40003457109 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Rinalds Muciņš, valdes locekle Ilze Kreicberga, valdes locekle Agra Ločmele un valdes loceklis Jānis Naglis, no vienas puses, un

**SIA “SESTAIS STILS”**, juridiskā adrese: Tirgoņu iela 8 – 2, Rīga, LV-1050, vienotais reģistrācijas Nr. 40003076375, (turpmāk – Projektētājs), kuru saskaņā ar statūtiem pārstāv valdes priekšsēdētāja Vita Polkovņikova, no otras puses, Pasūtītājs un Projektētājs abi kopā saukti – Puses,

konstatē, ka:

1. 2017. gada 28. augustā starp Pasūtītāju un Projektētāju tika noslēgts Iepirkuma līgums Nr. SKUS 565/17 par Paula Stradiņa klīniskās universitātes slimnīcas A korpuss II kārtas būvprojekta izstrādi un autoruzraudzības veikšanu (turpmāk – Līgums);
2. Līguma 4.1.5.punktā ir noteikts ka Projektētājs apņemas “..[..] ne ilgāk kā 14 (četrpadsmit) kalendāro mēnešu laikā no Līguma spēkā stāšanās dienas izstrādāt un saskaņot ar Pasūtītāju Būvprojekta sadaļu detalizāciju”;
3. Līguma 4.1.6.punktā ir noteikts, ka Projektētājs apņemas “..[..] ne ilgāk kā 14 (četrpadsmit) kalendāro mēnešu laikā no Līguma spēkā stāšanās dienas izstrādāt un saskaņot ar Pasūtītāju Tendera dokumentāciju”;
4. Līguma 7.3.punktā ir noteikts, ka “Ja Projektētājs kavē kādu no Līguma 4.1.punkta apakšpunktos minētajiem darbu izpildes termiņiem, Pasūtītājam ir tiesības pieprasīt Projektētājam maksāt līgumsodu 0,1% (nulle komats vienu procentu) apmērā no Līguma 3.1.1.punktā minētās samaksas par Projektēšanas darbu izpildes par katru nokavēto dienu, bet kopumā ne vairāk kā 10% (desmit) procenti no Līguma 3.1.1.punktā minētās samaksas par Projektēšanas darbu izpildi”;

ņemot vērā, ka:

1. starp Pusēm nav strīds par izpildītajiem un ar Pasūtītāju saskaņotiem Projektēšanas darbiem, kas definēti Līguma 1.9.punktā un Līguma 1.23.punktā, bet ir strīds par Līguma 4.1.5.punktā un 4.1.6.punktā minēto Projektēšanas darbu izpildes termiņu kavējuma dienām (piemērojamo līgumsoda apmēru EUR) un papildus, Projektētāja ieskatā, veiktajiem projektēšanas darbiem (turpmāk – Strīdu priekšmets);
2. nepieciešams panākt vienošanos par Strīdu priekšmetu, Pasūtītājs ir pieaicinājis ekspertu – Sabiedrību ar ierobežotu atbildību “Forma 2” (50003883681) – (turpmāk – Eksperts) inženiertehniska atzinuma saņemšanai, pamats: 31.07.2020. Uzņēmuma līgums Nr. SKUS 405/20;
3. 10.12.2020. ir saņemts Eksperta inženiertehniskais atzinums Nr. 2020/07/04 “Papildinātā versija ar iekļautu projektētāja atbildēm un inženiera atbildēm” (turpmāk – Atzinums);
4. Projektētājam nav iebildumu par Atzinumā sniegto novērtējumu;

ievērojot:

1. Publisko iepirkumu likuma 61.panta piektās daļas 2) punktā noteikto “Iepirkuma līguma vai vispārīgās vienošanās grozījumi ir pieļaujami, ja iepirkuma līguma vai vispārīgās vienošanās grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti ar šā panta trešās daļas 1., 2., un 3.punktu), vienlaikus nesasniedz: 10 procentus no sākotnējās iepirkuma līguma vai vispārīgās vienošanās līgumcenas publiska piegādes un publiska pakalpojuma līguma gadījumā un 15 procentus no sākotnējās iepirkuma līguma vai vispārīgās vienošanās līgumcenas publiska būvdarbu līguma gadījuma”,

noslēdz papildu vienošanos (turpmāk – vienošanās) par turpmāk minēto:

1. Par Līguma 4.1.5.punktā un 4.1.6. punktā minēto saistību izpildi, Projektētājam tiek piemērots Līguma 7.3.punktā noteiktais maksimālais līgumsods 10% procenti no Līguma 3.1.1.punktā minētās samaksas par Projektēšanas darbu izpildi, t.i. – 215 630,70 EUR (divi simti piecpadsmit tūkstoši seši simti trīsdesmit *euro*, 70 centi) bez pievienotā vērtības nodokļa (turpmāk – PVN), minētajā līgumsodā tiek ieskaitīts arī iepriekš Projektētājam piemērotais līgumsods.
2. Puses vienojas apstiprināt papildu projektēšanas darbus par kopējo summu 167 328,80 EUR (viens simts sešdesmit septiņi tūkstoši trīs simti divdesmit astoņi *euro*, 80 centi) (*1.pielikums*), papildus šajā punktā minētajai summai Pasūtītājs maksā PVN atbilstoši spēkā esošajiem normatīvajiem aktiem.
3. Vienlaikus ar šīs vienošanās parakstīšanu Puses vienojas parakstīt Projektēšanas darbu pieņemšanas un nodošanas aktu (*2.pielikums*) par izpildītajiem un ar Pasūtītāju saskaņotiem Papildu projektēšanas darbiem.
4. Projektētājs ir informēts, ka Līguma izpilde tiek finansēta no Eiropas Savienības fondu finansējuma, tai skaitā papildu projektēšanas darbi, kas tiek apstiprināti vienošanās 2) punktā.
5. Gadījumā, ja Eiropas Savienības fondu administrējošā iestāde, t.i., Centrālā finanšu un līgumu aģentūra vai kāda cita kompetentā iestāde, piemēro finanšu korekciju EUR, proti, neatzīstot kādus no vienošanās 2) punktā apstiprinātajiem papildu projektēšanas darbiem, Projektētājs apņems segt zaudējumus Pasūtītājam 100% apmērā no piemērotās finanšu korekcijas apmēra EUR.
6. Pasūtītājam ir tiesības no šī Līguma izrietošo maksājumu summu samazināt zaudējumu vai citu maksājumu apmērā, ko Projektētājam ir pienākums samaksāt Pasūtītājam, sedzot to ieturējuma veidā.
7. Šī vienošanās stājas spēkā ar tās parakstīšanas brīdi.
8. Pārējie Līguma punkti netiek grozīti. Šī vienošanās ir Līguma pielikums un neatņemama tā sastāvdaļa.
9. Ja šajā vienošanās nav noteikts citādi, visiem šajā vienošanās lietotajiem terminiem un skaidrojumiem ir tāda pati nozīme, kā tādiem pašiem terminiem un skaidrojumiem, lietotiem Līgumā un vienošanās.
10. Visi strīdi un domstarpības attiecībā uz šo vienošanos tiek izskatīti Līgumā noteiktajā kārtībā.
11. Vienošanās ir sagatavota un parakstīta uz 2 (divas) lapām latviešu valodā divos eksemplāros, katrai pusei pa vienam. Abiem šīs vienošanās eksemplāriem ir vienāds juridiskais spēks.

*Pielikumā (2):*

1. *Tāme – papildu projektēšanas darbi uz 1 lp.*
2. *Projektēšanas darbu pieņemšanas un nodošanas akts par izpildītajiem un ar Pasūtītāju saskaņotiem Papildu projektēšanas darbiem uz 1 lp.*

|  |  |
| --- | --- |
| **Pasūtītājs** | **Projektētājs** |
| Valsts sabiedrība ar ierobežotu atbildību „Paula Stradiņa klīniskā universitātes slimnīca“(40003457109)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes priekšsēdētājs R. Muciņš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes locekle I. Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes locekle A. Ločmele\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes loceklis J. Naglis | SIA “SESTAIS STILS”(40003076375)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes priekšsēdētāja V. Polkovņikova |